Haris Silajdžić - Wikipedia, slobodna enciklopedija

# Haris Silajdžić

### Sa Wikipedije, slobodne enciklopedije

Haris Silajdžić
rođen: | 1. septembar, 1945. Breza, Bosna i Hercegovina

Haris Silajdžić, je bosanskohercegovački političar. Rođen 1. septembra 1945. godine u Brezi sin Hadži Hafiza Kamila efendije Silajdžića. Doktor je historijskih nauka a radi kao profesor na Filozofskom fakultetu u Sarajevu i drži predavanja na univerzitetima širom svijeta. Obavljao je dužnost ministra vanjskih poslova u Vladi Republike Bosne i Hercegovine (1990.-1993.), bio Premijer Vlade RBiH (1993.-95.). Bio je premijer Republike Bosne i Hercegovine za vrijeme rata u Bosni i Hercegovini. Uz rahmetli predsjednika Izetbegovića, podnio je najveći teret ratnog liderstva napadnute i dobrim dijelom okupirane države.

Od 1997. godine obavljao je dužnost dopredsjednika Vijeća ministara BiH. Izabran je za profesora na Filozofskom fakultetu u Sarajevu 1996. i na Cornell University Ithaca, u New Yorku - 1998. Važi za velikog bh. patriotu i intelektualca. Uživa značajan ugled u međunarodnim krugovima, a pogotovo u nekadašnjoj američkoj administraciji pod rukovodstvom demokrata. Govori nekoliko jezika. Osnivač je Stranke za Bosnu i Hercegovinu.

Fakultet arapskog jezika i islamistike završio je u Bengaziju, magistrirao je i doktorirao u Prištini. Nikada nije bio član Saveza komunista, ali jeste Stranke demokratske akcije. Oženjen je i ima sina: Mirzi je 21 godina i živi i školuje se u Istanbulu.

## [uredi] Rekli su o njemu

Alija Izetbegović ( predsjednik Bosne i Hercegovine ) "Drag ters s velikim zaslugama za BiH."

Slobodan Popović (potpredsjednik SDP-a BiH): "Gospodin Silajdžić je od ljudi koji su vrlo aktivno učestvovali u nečemu što se zvalo nesreća, rat, ekonomsko i moralno uništenje… Mislim da u ovom trenutku on nije osoba koja bi trebala da uzme učešća u političkom životu BiH. Mislim da bi puno bolje bilo da je ostao van politike. Njegovo prisustvo u političkom životu BiH proizvodit će probleme kao i ranije. Jer, njegovo prisustvo ne relaksira, već opterećuje odnose unutar BiH. Svojom političkom isključivošću prije svega promoviše politiku kao umijeće nemogućeg. Nama trebaju političari koji to neće činiti."

Sulejman Tihić (predsjednik SDA BiH): "Sve pohvale i zasluge za angažman u periodu odbrane od agresije, posebno na planu međunarodnog priznanja. Cijenim i njegov doprinos prilikom obavljanja funkcije predsjedavajućeg Vijeća ministara u pravcu zalaganja za uspostavu i jačanje državnih institucija. Kritika njegova rada odnosi se na napuštanje projekta Koalicije za cjelovitu i demokratsku Bosnu i Hecegovinu (KCD BiH) i pristupanje projektu tzv. Alijanse za promjene. Tom prilikom, bošnjačke glasove i povjerenje ustupio je Zlatku Lagumdžiji i SDP-u, a sam nije preuzeo nikakvu odgovornost niti funkciju, već je napustio i funkciju predsjednika njegove stranke. Zato jeste odgovoran za štetne posljedice vlasti Alijanse, počev od potpisivanja sramnog Sarajevskog sporazuma u OHR-u, kojim je legalizirana neravnopravnost Bošnjaka i Hrvata u RS-u, do kriminalizacije, političke marginalizacije Bošnjaka, devalviranja tekovina odbrambenog rata i dovođenja u vezu sa međunarodnim terorizmom."

Sead Avdić (predsjednik Zastupničkog doma Parlamentarne skupštine BiH): "Silajdžić je politička figura, lider Stranke za BiH, koji pokušava vrlo mudro, zamjenom teza, da slomi dignitet drugih političkih stranaka. To je političar koji nije imao konzistentni izraz jer je koalirao sa lijevim i desnim strankama. Nadam se da će se opredijeliti za socijaldemokratski model BiH."

Safet Halilović (predsjednik Federacije BiH): "Mišljenja sam da je dr. Silajdžić posljednji političar u BiH koji ima političku harizmu. On je vizionar u politici koji ide više koraka ispred drugih, pa ga često mnogi pogrešno shvataju. Odan je ideji demokratske multietničke BiH kao države i društva i uvjeren da je moguće i ovdje napraviti progres."

Ramiz Mehmedagić (federalni ministar prostornog uređenja i okoliša): "Vizionar - sigurno u ovom trenutku čovjek sa najviše političkog iskustva. On uvijek govori pet godina unaprijed i čini sve da BiH izvede na pravi put."

Mirko Banjac (poslanik u Parlamentarnoj skupštini BiH): "Sposoban je čovjek i političar. Ako mu mogu pomoći, onda mu sugerišem da je previše politički usmjeren prema Bošnjacima. Trebao bi više uvažavati druge i da shvati da mi u Bosni i Hercegovini treba i mora da živimo zajedno."

Marko Tadić (univerzitetski profesor): "Podržavam koncept borbe za jedinstvenu i cjelovitu Bosnu i Hercegovinu. I on je po tome najpostojaniji političar u BiH."

Nijaz Duraković (univerzitetski profesor): "Moji politički protivnici, naročito trabanti iz Slobodne Bosne, vole citirati moju prije više godina datu kvalifikaciju Harisa Silajdžića. A ja sam svojevremeno rekao: "Haris Silajdžić je spolja Delon, a unutra demon". S obzirom na koaliciju koju sam uspostavio sa Harisom Silajdžićem i njegovom strankom, ja bih se, kao, trebao stidjeti kvalifikacija koje sam o njemu izrekao. Ali stara narodna kaže: "Ako hoćeš upoznati čovjeka, sa njim moraš pojesti vreću soli." Ja sam se tek osolio sa Silajdžićem i cijenim da je to nadasve pošten čovjek, evropski obrazovan, civilizacijski orijentiran i kao osviješćeni Bošnjak dijelom igra ulogu emancipatora i prosvjetitelja. Nastranu njegova sujeta, narcisoidnost i sve ono što je ljudsko i prepoznatljivo."

Wikicitat na bosanskom jeziku ima članak pod nazivom:
Haris Silajdžić
Wikivijesti na bosanskom jeziku imaju članak pod nazivom:
Tajni susret u Zagrebu
Preuzeto sa: "http://bs.wikipedia.org../../../h/a/r/Haris_Silajd%C5%BEi%C4%87_0ad0.html"

Kategorije: Muškarac | 1945 rođenja | Biografije | Bosanskohercegovački političari | Wikicitat

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga

##### Drugi jezici

- Deutsch
- Ελληνικά
- English
- Eesti
- Suomi
- עברית
- Hrvatski
- ‪Norsk (nynorsk)‬
- Polski
- Srpskohrvatski / Српскохрватски
- Српски / Srpski
- Svenska